Aino Pulkkinen

**Aino Sofia Pulkkinen** (født 1998) er en finsk friidrettsutøver som representerer klubben Jyväskylän Kenttäurheilijoita (JKU). 

Hun vant 100 meter og 200 meter under Nordisk-baltisk U23-mesterskap i friidrett 2018.

## Idrettskarriere
### 2015
Pulkkinen deltok i Junior-EM i friidrett 2015, men det finske laget på 4 x 100 meter stafett nådde ikke finalen der. Hun vant 100 meter under det finske U18-mesterskapet, og fikk sølv på 200 meter. Hun vant også 100 meter og 200 meter under Finnkampen U18 i Stockholm i 2015. 

### 2016
Året etter kom hun på sjetteplass på 60 meter under det finske mesterskapet i friidrett innendørs, og hun kom på fjerdeplass på 200 meter under det finske mesterskapet i friidrett utendørs. I august ble hun finsk U20-mester på 100 meter, 200 meter og 400 meter. Hun løp inn til andreplass på 200 meter, men Finland tapte denne landskampen med 200–210.

### 2017
Finland deltok i 1. divisjon (*First League*) under Lag-EM i friidrett 2017, og Pulkkinen deltok der på 4 x 400 meter, der Finland kom på fjerdeplass. Hun deltok også på 4 x 400 meter stafett, men der ble Finland diskvalifisert. Hun deltok i Junior-EM i friidrett 2017, og ble der slått ut i semifinalen på 200 meter. På 4 x 400 meter stafett kom Finland på sjuendeplass, med Pulkkinen på laget. I august vant hun 100 meter i det finske U20-mesterskapet i friidrett, og hun fikk sølv på 200 meter. Etter dette deltok hun i Nordisk juniormesterskap i friidrett 2017 (Nordic U20 Match), og kom der på andreplass på 100 meter og tredjeplass på 200 meter, samt at hun deltok på 4 x 400 meter stafett, der Finland vant. Under Finnkampen kom hun på fjerdeplass på 200 meter, og hun deltok på både 4 x 100 meter og 4 x 400 meter stafett for Finland.

### 2018
I februar deltok hun i Nordisk mesterskap i friidrett innendørs 2018 (Nordenkampen 2018), og kom der på fjerdeplass på 400 meter og sjetteplass på 60 meter. Under finsk mesterskap i friidrett innendørs 2018 fikk hun bronse på 60 meter, med ny personlig rekord på 7,48 sekunder, og hun vant 60 meter og 200 meter under det finske U23-mesterskapet innendørs. Utendørs vant hun 400 meter under det finske mesterskapet i friidrett i juli, og hun fikk sølv på 200 meter. Hun vant 100 meter og 200 meter under det finske U23-mesterskapet i friidrett, og deltok i Nordisk-baltisk U23-mesterskap i friidrett 2018, der hun fikk gull på 100 meter og 200 meter, og sølv på 400 meter bak Sara Dorthea Jensen. Hun vant også 200 meter under Finnkampen 2018, og kom på andreplass på 100 meter. 

### 2019
Hun deltok igjen i Nordisk mesterskap i friidrett innendørs 2019, og fikk der bronse på 200 meter. Hun vant 200 meter under det finske mesterskapet innendørs, og kom på andreplass på 60 meter. I august deltok hun i Europacupen for klubblag (ECCC) med JKU, og hun kom der på femteplass på 400 meter. I tillegg deltok hun på 4 x 100 meter stafett, der laget hennes kom på andreplass, og på 4 x 400 meter stafett, der de kom på sjuendeplass. Som året før vant hun 100 og 200 meter under det finske U23-mesterskapet i friidrett.

### 2020
Pulkkinen kom på femteplass på 200 meter under Nordisk mesterskap i friidrett innendørs 2020. Hun vant 200 meter under det finske mesterskapet innendørs, og kom på tredjeplass på 60 meter. Under det finske U23-mesterskapet innendørs vant hun 60 meter, 200 meter og 400 meter. I august kom hun på sjuendeplass på 200 meter under det finske mesterskapet i friidrett, og uken etter fikk hun bronse på 400 meter under det finske U23-mesterskapet i friidrett. 

### 2021
Hun kom på tredjeplass på 60 meter og 200 meter under det finske mesterskapet i friidrett innendørs 2021, og hun fikk gull på 4 x 200 meter stafett. Under det finske mesterskapet i friidrett utendørs fikk hun sølv på 200 meter, bak Anniina Kortetmaa.

## Referanser


## Eksterne lenker
*